1.  ปัจจัยความเสี่ยง

  การดำเนินงานของกลุ่มบริษัทมีปัจจัยความเสี่ยงที่เกี่ยวข้องและอาจมีผลกระทบโดยตรงต่อกลุ่มบริษัท
  และ/หรือผู้ลงทุนอย่างมีนัยสำคัญ ดังรายละเอียดต่อไปนี้

1.  ความเสี่ยงด้านการจัดหาวัตถุดิบ

  เนื่องจากสภาวะการแข่งขันในตลาดโลกรุนแรง Order
  ที่ได้จากลูกค้าส่วนใหญ่จะมีการเปลี่ยนแปลงอยู่เสมอ เช่น การเปลี่ยน version, order
  short lead time เพิ่มจำนวน และปัญหาที่จะประสบในปี 2547 คือ วัตถุดิบมีการขึ้นราคา
  Part long lead time ซึ่งจะมีผลกระทบโดยตรงกับทางบริษัท และลูกค้า
  ดังนั้นบริษัทได้ทำการขอ order หรือ Forecast ที่ถูกต้องหรือใกล้เคียงล่วงหน้าจากลูกค้า
  เพื่อที่ทำการติดต่อกับ Suppliers เพื่อที่จะได้จัดเตรียมวัตถุดิบได้ถูกต้องและคล่องตัวขึ้น
  และบริษัทฯ ได้จัดทำ Buffer stock เพื่อพร้อมที่จะทำการส่งได้ทันที
  แต่อย่างไรก็ดีหากมีการเพิ่มขึ้นของราคาอย่างเป็นนัยสำคัญ
  ทางบริษัทก็ได้มีการปรับราคากับลูกค้าด้วยเช่นกัน

2.  ความเสี่ยงด้านลูกค้า

  ที่ผ่านมา บริษัทยังไม่มีการขายสินค้าให้แก่ลูกค้ารายใดเกินร้อยละ 30 ของยอดขายรวม
  เป็นเวลา 5 ปี ติดต่อกัน อย่างไรก็ตาม ยอดขายส่วนใหญ่ประมาณร้อยละ 80
  เป็นการขายให้แก่ลูกค้ารายใหญ่ 10
  รายทั้งนี้เนื่องจากลูกค้ารายใหญ่ดังกล่าวเป็นลูกค้าเก่าแก่ของบริษัท
  และมีความต้องการสินค้าในปริมาณที่ค่อนข้างสูงเมื่อเทียบกับกำลังการผลิตของบริษัท ดังนั้น
  บริษัทจะมีความเสี่ยงจากการสูญเสียลูกค้ารายใหญ่บางรายอันจะมีผลกระทบต่อการลดลงของยอดขายของบริษัทได้
  แต่อย่างไรก็ดี ลูกค้า 10 รายแรกนั้นได้กระจายอยู่ในหลายอุตสาหกรรม ความเสี่ยงออกไปทำให้
  บริษัทไม่ขึ้นกับลูกค้ารายใด ไม่ขึ้นกับลูกค้าในอุตสาหกรรมใดอุตสาหกรรมหนึ่ง

  เพื่อลดความเสี่ยงดังกล่าว บริษัทได้ดำเนินการเพิ่มกำลังการผลิตเพื่อตอบสนองลูกค้ารายอื่นๆ
  อันเป็นการปรับสัดส่วนการจำหน่ายแก่ลูกค้าให้เหมาะสม
  โดยบริษัทได้ดำเนินการขยายกำลังการผลิตในปี 2546 ที่ผ่านมาในส่วนของ SMT &
  AIประมาณร้อยละ 25
  ทำให้สามารถเพิ่มการผลิตเพื่อรองรับความต้องการของลูกค้ารายอื่นได้มากขึ้น และในปี2547
  บริษัทคาดว่าจะดำเนินการสั่งซื้อเครื่องจักรที่ทันสมัยเข้ามาทดแทนเครื่องจักรที่ล้าสมัย
  ในสัดส่วนของการเพิ่มและลดกำลังผลิตเท่ากันคือประมาณ 10%
  เพื่อเพิ่มขีดความสามารถในการรองรับงานได้หลากหลายมากขึ้น
  รวมทั้งบริษัทได้ดำเนินการขยายฐานลูกค้าให้กว้างขึ้นทั้งในยุโรปและสหรัฐอเมริกาซึ่งคาดว่ากลุ่มบริษัทจะมีฐานลูกค้าเพิ่มขึ้น

3.  ความเสี่ยงด้านอัตราแลกเปลี่ยน

  เนื่องจากลักษณะธุรกิจของกลุ่มบริษัทที่ต้องนำเข้าวัตถุดิบเป็นเงินตราสกุลดอลล่าร์สหรัฐ
  เป็นส่วนใหญ่
  แม้ว่าจะมีรายได้จากการส่งออกอิงเงินตราสกุลดอลล่าร์สหรัฐซึ่งเป็นรายได้ส่วนใหญ่มาชดเชย
  กลุ่มบริษัทยังมีความเสี่ยงจากอัตราแลกเปลี่ยนดังกล่าวอยู่บ้าง สำหรับในปี 2546 ที่ผ่านมา
  บริษัทมีขาดทุนจากอัตราแลกเปลี่ยนสุทธิประมาณ 0.80 ล้านบาท อย่างไรก็ตาม
  บริษัทได้ดำเนินการบริหารความเสี่ยงด้านนี้
  โดยการจัดการให้เงินรับสกุลเงินตราต่างประเทศจากการขายสินค้า
  สอดคล้องกับการชำระเงินค่าวัตถุดิบที่เป็นเงินตราต่างประเทศ
  ซึ่งจะช่วยให้ความเสี่ยงด้านนี้ลดลง

4.  ความเสี่ยงด้านการรักษาบุคลากรที่มีประสบการณ์และความรู้ความสามารถ

  เนื่องจากธุรกิจการประกอบแผงวงจรอิเล็กทรอนิกส์ จำเป็นต้องอาศัยบุคลากรที่มีประสบการณ์
  รวมทั้งแรงงานที่มีทักษะพอสมควร ดังนั้น บริษัทจึงเน้นการอบรมพนักงาน ให้มีความรู้
  ความเข้าใจในธุรกิจ พัฒนาทักษะแรงงานให้ทันต่อการเปลี่ยนแปลงของตลาด
  การสร้างขวัญกำลังใจและทัศนคติที่ดีแก่พนักงานที่มีต่อบริษัท
  และให้พนักงานเข้ามีส่วนร่วมในการดำเนินงาน
  ซึ่งจะเห็นได้ว่าบริษัทสามารถรักษาพนักงานให้อยู่กับบริษัทได้ดีพอสมควร
  นอกจากนี้บริษัทยังได้สร้างวิธีการทำงานให้เป็นระบบ เพื่อลดความเสี่ยงด้านบุคลากรลง

5.  ความเสี่ยงด้านการเปลี่ยนแปลงเทคโนโลยี

  โดยทั่วไป
  ความเสี่ยงในด้านการเปลี่ยนแปลงเทคโนโลยีการประกอบแผงวงจรอิเล็กทรอนิกส์สำหรับผู้ให้บริการประกอบแผงวงจรอิเล็กทรอนิกส์
  (PCBA) มีไม่มากนัก
  เนื่องจากจะเป็นลักษณะค่อยเป็นค่อยไปในการพัฒนาการใช้แผงวงจรอิเล็กทรอนิกส์เพื่อผลิตสินค้าใหม่ๆ
  โดยที่บริษัทได้ติดตามการเปลี่ยนแปลงเทคโนโลยีในตลาดและจัดให้มีการฝึกอบรมพนักงานอย่างต่อเนื่อง
  โดยในปี2546 บริษัทมีนโยบายในการฝึกอบรมพนักงานให้มีความรู้ในด้านการผลิตเทคโนโลยี่แบบ
  Flip Chip ซึ่งเป็นเทคโนโลยีซึ่งที่ทันสมัยที่สุดเทคโนโลยีหนึ่งในท้องตลาดปัจจุบันและยังมี
  ซึ่งสามารถทำได้ ตลาดรองรับการเจริญเติบโตทางด้านเทคโนโลยีนี้ ในอนาคต